ישראל אטיאס

ישראל אטיאס (נולד ב-9 בינואר 1987) הוא שחקן טלוויזיה, קולנוע ותיאטרון ודוגמן ישראלי. אטיאס נולד וגדל ביבנה להורים שעלו בילדותם ממרוקו. הוא קרוי ע"ש הרב ישראל אבוחצירא הידוע בתור "הבבא סאלי", אשר אמו חלמה עליו לפני הלידה. הוא בוגר בית הספר למשחק בימתי "הדרך", בו השתתף בכמה הצגות, בהן "השושנה המקועקעת" בבימויו של מוטי אברבוך, ו"הדוב" ו"ההולכים בחושך" בבימויו של אייל כהן. בעבר דגמן בין היתר לחברות: "שעוני אמבוס", "קוקה-קולה זירו", "אופנת אירית" (לצד בר רפאלי), "קרייזר ג'ינס", "הוניגמן" (לצד מלאני פרס), "בנק דיסקונט", "קטלוג של חתן וכלה", "פראדה", "דולצ'ה וגבאנה", ובאוקטובר 2015 נבחר להיות הפרזנטור של חברת הנעליים "TO GO" לצידה של עדי הימלבלוי. באוקטובר 2021, נבחר להיות פרזנטור של מותג הגילוח הבינלאומי Edge (אנ'). במרץ 2022 נבחר להיות הפרזנטור של מאניה ג'ינס. בשנת 2008 שיחק בשני פרקים בסדרת הדרמה "על קצות האצבעות" במסגרת שידורי קשת בערוץ 2. בשנת 2009 היה בין המתמודדים שניסו להיבחר בתור מנחים בערוץ הילדים. באותה שנה השתתף בקליפ לשיר "כסף ואלכוהול" של הזמר דודו אהרון. בשנת 2013 שיחק בתפקיד אורח בסדרה המתח של HOT, "פצועים בראש", בה גילם עבריין בשם דודי לוגסי, שנהרג בתאונה בעת שוד של כספת בחתונה. בשנים 2014-2015 שיחק בסדרה הדרמה של HOT, "זגורי אימפריה" את אביתר (או בכינויו אביה) זגורי, זמר צעיר שחלומו לזכות בפרס "אש השנה" ומוציא סינגל עם ליאור נרקיס. בשנת 2015 שיחק בתפקיד אורח בסדרת המתח של ערוץ 2, "המדרשה״, בה גילם את אייל דרעי, בן הזוג לשעבר של קטרינה. באותה שנה שיחק גם באחד הפרקים בתוכנית הסאטירה של "שלישיית מה קשור", "אנחנו במפה", שמשודרת בערוץ HOT3, בתפקיד שאשא הכדורגלן. בנובמבר 2015 הצטלם לסרט הקולנוע של מתי הררי ואריק לובצקי, "מסע הטבעת", לצדם של עמית פרקש ודובל'ה גליקמן. הסרט יצא לאקרנים באפריל 2017. בפברואר 2016 החל להשתתף בגרסה המחודשת של המחזמר "מרי לו" לצד שיר מורנו, גיא זו-ארץ, אסף הרץ ומאיה בוסקילה. החל מ-2017 הוא מופיע בסדרת הדרמה "שבאבניקים". ב-2018 צולם לפרסומת של הוט לצד חברי הסדרה "שבאבניקים", עם כריסטיאנו רונאלדו. בשנת 2020 שיחק בסדרת הנוער זיגי בתפקיד אזולאי. בשנת 2021 השתתף בקליפ "באור גדול" של אייל גולן ועדן חסון. באותה השנה שיחק בסדרה "היורשת" בערוץ קשת 12 בתפקיד מאור איבנוב ובעונה השנייה של השבאבניקים בתפקיד מאיר סבג. ב-2023 שיחק בסרט "לרוץ על החול". ב-2024 עתיד לשחק בסרט "תמונות יפואיות", סרט המשך המבוסס על הסדרה. כמו כן באותה השנה עתיד לשוב לגלם את דמותו של אביתר זגורי בסדרה "זגורי אימפריה". ביולי 2016 נישא לנעמי עידן. ב-22 באפריל 2021 נולד בנם הבכור ובאוגוסט 2023 נולד בנם השני. באוקטובר 2021 סיפר בראיון ב"גלית ואילנית" בקשת 12, שהוא שומר שבת. טלוויזיה 2008 - "על קצות האצבעות" 2013 - "פצועים בראש" 2014-2015 – "זגורי אימפריה" 2015 -"המדרשה", "אנחנו במפה" 2017 - "המלאך השומר שלי" 2017–הווה – "שבאבניקים" 2021 - "היורשת" 2020-2022 - "זיגי" 2024 - "זגורי אימפריה" קולנוע 2017 - "מסע הטבעת" 2023 - "לרוץ על החול" 2024 - "תמונות יפואיות" תיאטרון 2011 - "השושנה המקועקעת", "ההולכים בחושך", "הדוב" 2016 - מחזמר "מרי לו" מדיה וקבצים בנושא ישראל אטיאס בוויקישיתוף ישראל אטיאס, ברשת החברתית פייסבוק ישראל אטיאס, ברשת החברתית אינסטגרם ישראל אטיאס, במיזם "אישים" לתיעוד היצירה הישראלית ישראל אטיאס, במסד הנתונים הקולנועיים IMDb (באנגלית) ישראל אטיאס, באתר "אידיבי", מאגר הידע העברי לקולנוע ישראלי ועולמי יוני בינרט, ישראל אטיאס וחן אמסלם: הבטחות השנה בטלוויזיה, באתר Xnet‏, 13 במאי 2013 יוני בינרט, ישראל אטיאס: "ערס היא מילה גזענית", באתר ynet, 4 בפברואר 2015 עידן יוסף ימין, על הסט עם ישראל אטיאס, באתר את, 13 באוקטובר 2015 הדס בשן, ‏מעלה מעלה מעלה, באתר ‏מאקו‏, 19 בינואר 2016 אדם סרור‏, ישראל אטיאס: "לא רואה את זגורי בלי משה איבגי", באתר וואלה, 3 במרץ 2016 יואב בירנברג, ישראל בעלייה, באתר "ידיעות אחרונות", 24 בינואר 2018 ריקי רט, ‏נושאי המגבעת: כוכבי שבאבנקים מצליחים לאחות את הקרעים, בעיתון מקור ראשון, 16 בפברואר 2018 גבי בר־חיים, מלחמת ישראל, באתר "ידיעות אחרונות", 13 באוגוסט 2021 השחקן ישראל אטיאס נחשף: שבת וגמרא ערן סויסה, אחרי "שבאבניקים": הג'וב המפתיע של ישראל אטיאס, באתר ישראל היום, 21 באוקטובר 2021 דבר ראשון, תחביאו את הסיגריה, באתר ynet, 25 בפברואר 2009 התפקיד המפתיע של ישראל אטיאס, באתר וואלה, 13 באוקטובר 2015 צפו: רונאלדו נפגש עם שחקני הסדרה "שבאבניקים", באתר וואלה, 14 במרץ 2018 מערכת tvbee, ‏מה קרה כשהשבאבניקים פגשו את רונאלדו?, באתר ‏מאקו‏, 14 במרץ 2018 השבאבניקים ורונאלדו, באתר ONE יובל אראל, אין כמו יפו בלילות, האמת שגם בימים... - יובל אראל, באתר הבלוג של יובל אראל, ‏2024-03-20 זגורי אימפריה חוזרת למסך: צפו בהצצה לצילומי הסדרה, באתר Ice, ‏2024-03-11 גבי בר-חיים, אבא בא, מוסף 7 לילות, ידיעות אחרונות, כתבת שער, 13/8/21